Държавен вестник, бр. 66, 2023 г., стр. 144

СТР.  144	
Д Ъ Р Ж А В Е Н  В Е С Т Н И К 	
БРОЙ  66
на декларирани данни може да бъде напра­
вено и след сроковете по ал. 1 – 5 по време 
на започнал превоз, когато се налага смяна 
на транспортното средство, включително при 
претоварване на стоката. В тези случаи се 
посочва регистрационният номер на другото 
транспортно средство, дата, час и място на 
получаване/разтоварване/претоварване на 
стоката. Потвърждаването на получаването/
изпращането на стоката се извършва по реда 
на ал. 1 – 5.“;
м) досегашната ал. 8 става ал. 13 и в нея 
думите „уведомяване по ал. 7“ се заменят 
с „предоставяне и за служебно издаване на 
уникален номер за превоз на стока с висок 
фискален риск“;
н) създава се ал. 14:
„(14) Извън случаите по ал. 1 – 5 данни за 
превози на стоки с висок фискален риск могат 
да се декларират доброволно, независимо от 
товароносимостта на транспортното средство 
и предназначението му.“
7. В чл. 143я5, ал. 4 думите „имущество – на“ 
се заменят с „имущество – и на“.
8. В чл. 171 се създава ал. 3:
„(3) Лихвите за публичните вземания се 
погасяват по давност с изтичането на сроковете 
за главното вземане по ал. 1 и 2, независимо 
от начина на погасяване на главницата.“
9. В чл. 178, ал. 6 думите „чл. 4, ал. 3“ се 
заменят с „чл. 4, ал. 2“.
10. В дял четвърти се създава глава двадесет 
и първа „а“ с чл. 182а – 182д:
„Глава двадесет и първа „а“
УСЛОВИЯ И РЕД ЗА РАЗПЛАЩАНИЯ С 
ПУБЛИЧНИ СРЕДСТВА
Уведомление за сключен договор или пре­
дявен изпълнителен лист
Чл. 182а. (1) Възложителите по чл. 5 и 6 
от Закона за обществените поръчки, с изклю­
чение на управителя на Българската народна 
банка, разпоредителите с бюджет по бюдже­
та на Народното събрание и на съдебната 
власт, ръководителите на дипломатическите 
и консулските представителства на Република 
България в чужбина, както и на постоянните 
представителства на Република България към 
международни организации и ръководителите 
на централни органи за покупки, създадени 
за задоволяване на потребностите на публич­
ни възложители, уведомяват Националната 
агенция за приходите и Агенция „Митници“ 
за сключването на договор на стойност, равна 
на или надвишаваща 10 000 лв.
(2) Уведомяване се извършва от лицата 
по ал. 1 и в случаите, в които платец по до­
говора е лице, различно от лицето по ал. 1, 
сключило договора.
(3) Уведомяване се извършва включително 
и за договори за изпълнение на дейности по 
проекти, финансирани със средства по бюдже­
тите на бюджетните организации, по сметки 
за средства от Европейския съюз и по други 
международни програми и договори, както 
и за проекти, финансирани от Националната 
програма за енергийна ефективност на мно­
гофамилни жилищни сгради.
(4) Лицата по ал. 1, с изключение на възло­
жителите по чл. 6 от Закона за обществените 
поръчки, уведомяват Националната агенция 
за приходите и Агенция „Митници“ и при 
наличие на предявен изпълнителен лист, въз 
основа на който следва да платят сума на 
стойност, равна на или надвишаваща 1000 лв., 
на лице, различно от разпоредител с бюджет.
(5) Уведомлението по ал. 1 – 4 се изпраща 
в електронен формат по образец от опра­
вомощени служители на лицата по ал. 1, с 
квалифициран електронен подпис, чрез ин­
формационна система, достъпна на интернет 
страницата на Министерството на финансите.
(6) Уведомление по ал. 1 – 4 се изпраща не 
по-късно от 30 дни от сключването на договора 
или от получаването на изпълнителния лист.
(7) При обективна невъзможност за изпра­
щане на уведомление чрез информационната 
система по ал. 5 същото се изпраща при 
спазване на срока по ал. 6 на електронните 
адреси на компетентната за изпълнителя или 
правоимащото лице териториална дирекция 
на Националната агенция за приходите и 
до Централното митническо управление на 
Агенция „Митници“.
(8) Промени в данните на изпратено 
уведомление се извършват с допълнително 
уведомление, изпратено по реда на ал. 5 не 
по-късно от 5 дни от настъпването им или 
от узнаването за тях.
Уведомление за плащане по договор, първи­
чен платежен документ или изпълнителен лист
Чл. 182б. (1) Преди извършване на плаща­
не в случаите по чл. 182а, ал. 1 – 4, както и 
преди плащане при липса на сключен писмен 
договор на основание чл. 20, ал. 5 от Закона 
за обществените поръчки, лицата по чл. 182а, 
ал. 1 информират за предстоящото плащане 
Националната агенция за приходите и Агенция 
„Митници“ чрез изпращане на уведомление 
в електронен формат по образец.
(2) Уведомление по ал. 1 се изпраща и в 
случаите, когато предстоящата за изплащане 
сума е на стойност под 10 000 лв., съответно 
под 1000 лв. за изпълнителен лист, но не по-
малко от 100 лв., когато представлява част от 
парична престация по договор или в случаите 
по чл. 20, ал. 5 от Закона за обществените 
поръчки, чиято стойност е равна на или 
надвишава 10 000 лв. или е част от дължима 
сума по изпълнителен лист на стойност, равна 
на или надвишаваща 1000 лв. Уведомление се 
изпраща и за суми на стойност под 100 лв., 
когато върху вземането е наложен запор от